b'\n_START_ARTICLE_\nCasal Familiar Recreatiu\n_START_SECTION_\nLa Sala Els Carlins\n_START_PARAGRAPH_\nTamb\xc3\xa9 conegut com a Sal\xc3\xb3 C\xc3\xadrcol Segle XX. El teatre \xc3\xa9s un edifici de planta baixa i dos pisos, situat al carrer de la Sabateria, n\xc3\xbam. 3-5 i carrer del Pedregar, s/n, de Manresa. De titularitat privada. Forma part del Patrimoni Arquitect\xc3\xb2nic de l\xe2\x80\x99Ajuntament de Manresa._NEWLINE_D\'estil modernista tradicional, l\'edifici es va inaugurar el 1848, se\'n va fer una posterior reforma entre els anys1906-1909, les seves fa\xc3\xa7anes s\xc3\xb3n atribu\xc3\xafdes a l\xe2\x80\x99arquitecte Ignasi Oms i Ponsa._NEWLINE_L\'any 1910 que \xc3\xa9s fa la primera gran intervenci\xc3\xb3 del immoble, tot i que l\xe2\x80\x99estructura actual de la sala es deu a la reforma de l\xe2\x80\x99any 1947, quan s\xe2\x80\x99amplia la sala d\xe2\x80\x99espectacles i \xc3\xa9s construeix un nou amfiteatre. Des del 2001 i fins a dia d\xe2\x80\x99avui s\xe2\x80\x99ha portat a terme un ambici\xc3\xb3s projecte de Rehabilitaci\xc3\xb3 que al 2019 \xc3\xa9s centrar\xc3\xa0 en la reforma de la sala._NEWLINE_La Fundaci\xc3\xb3 Cultura i Teatre treballa conjuntament amb el Casal Familiar Recreatiu en la gesti\xc3\xb3 de la Sala i es preocupa de la conservaci\xc3\xb3 del l\xe2\x80\x99immoble i la promoci\xc3\xb3 del teatre i la cultura.\n_START_SECTION_\nHist\xc3\xb2ria [cal\xc2\xa0citaci\xc3\xb3]\n_START_PARAGRAPH_\nEl Casal Familiar Recreatiu \xc3\xa9s una entitat nascuda d\'una agrupaci\xc3\xb3 pol\xc3\xadtica, fundada al 1903, la Joventut Carlista Manresana,   (JCM), al llarg de la seva hist\xc3\xb2ria ha tingut diversos noms, que s\'\'han anat adaptant a la realitat social i pol\xc3\xadtica del pa\xc3\xads._NEWLINE_El juliol de 1936, durant la Guerra Civil espanyola, un dels primers locals confiscats a la ciutat va ser el dels Carlins. El local va ser rebatejat amb el nom de Escola Prolet\xc3\xa0ria d\'Art Esc\xc3\xa8nic (EPAE). Manresa fou adm\xc3\xa8s a la Federaci\xc3\xb3 Catalana de Societats de Teatre Amateur (FCSTA) el gener de 1938. _NEWLINE_Durant la postguerra es va recuperar rebatejada,  amb el nom de Caf\xc3\xa9 Espa\xc3\xb1a, l\'activitat teatral es reprengu\xc3\xa9 amb les representacions de Los Pastorcillos en Bel\xc3\xa9n, el mateix Nadal de 1939._NEWLINE_L\'any 1942 s\'adopta el nom de C\xc3\xadrculo Familiar Recreativo._NEWLINE_A partir de l\'any 1946 es reprengueren les representacions de textos en catal\xc3\xa0 i el 26 de maig del mateix any es represent\xc3\xa0 la primera obra en catal\xc3\xa0 des del final de la Guerra Civil, El ferrer de tall._NEWLINE_La d\xc3\xa8cada dels setanta del segle XX va ser un moment de gran activitat social, en qu\xc3\xa8 les revetlles de Sant Joan i Sant Pere, el cap d\'any, el campionat de manilles i la castanyada, les representacions de Don Juan Tenorio, van revitalitzar l\'entitat. El teatre en totes les seves manifestacions ocupa un lloc destacat dins de les activitats del C\xc3\xadrculo Familiar Recreativo.L\'any 1972 es va proposar la constituci\xc3\xb3 d\'una secci\xc3\xb3 filat\xc3\xa8lica i una coral infantil._NEWLINE_El dia 20 de setembre de 1981 es decid\xc3\xad en assemblea el canvi de nom de l\'entitat amb l\'objectiu de catalanitzar-lo i passar a nomenar-se Cercle Familiar Recreatiu. L\'any 1987 el Casal va organitzar les Festes de la Llum amb el lema "La Llum surt, queda\'t", amb la representaci\xc3\xb3 de l\'obra Els fills del sol\xe2\x80\x9d pel Grup Teatral L\'Espantall. S\'inicien els Tallers de Teatre.  Actualment el Casal i la sala Els Carlins, a m\xc3\xa9s de fer activitats pr\xc3\xb2pies, es un equipament a disposici\xc3\xb3 de la ciutat, acull i diferents entitats: Societat Coral La Uni\xc3\xb3 Manresana, Club Filat\xc3\xa8lic i Numism\xc3\xa0tic, Grup Teatral l\'Espantall, Grup Teatral Petit Espantall, Club Escacs Manresa i Associaci\xc3\xb3 Caravanista del Bages._NEWLINE_L\'any 2003 es va celebrar el centenari de l\'entitat.\n_START_SECTION_\nVida social i activitats [cal\xc2\xa0citaci\xc3\xb3]\n_START_PARAGRAPH_\nDes de l\'inici de les activitats va desenvolupar multitud d\'activitats socials diverses:\n_START_SECTION_\nEl Cinema\n_START_PARAGRAPH_\nLa primera manifestaci\xc3\xb3 coneguda es remunta a l\'any 1926. L\'any 1930 la Junta decid\xc3\xad convertir el teatre en el "Cine C\xc3\xadrculo Familiar Recreativo" alternant el cine amb el teatre. Aquesta situaci\xc3\xb3 va crear una dif\xc3\xadcil conviv\xc3\xa8ncia entre les dues activitats en un mateix espai. Finalment degut a la compet\xc3\xa8ncia dels altres cines de la ciutat i un pacte amb aquests, l\'any 1949 s\'acabaren les sessions.\n_START_SECTION_\nLes Seccions Esportives\n_START_PARAGRAPH_\nL\'esport va jugar un paper important dins d\'aquesta societat. L\'any 1922 es va fundar el Club de Futbol Flor de Lis, F.C. Tamb\xc3\xa9 es va formar una secci\xc3\xb3 atl\xc3\xa8tica, una secci\xc3\xb3 excursionista juvenil, un club de ping-pong l\' Aspas Club, l\'equip de basquet  amb el nom de Centro Deportivo Oriamendi,\n_START_SECTION_\nL\'activitat Coral\n_START_PARAGRAPH_\nL\'entitat t\xc3\xa9 una llarga tradici\xc3\xb3 d\'activitat coral i grups diversos, actius fins a l\'esclat de la Guerra Civil. L\'any 1972 es va impulsar una coral infantil de nois i noies de 6 a 12 anys que va estar activa uns quatre anys.\n_START_SECTION_\nLes Excursions\n_START_PARAGRAPH_\nEs va fer tradicional l\'excursi\xc3\xb3 nocturna a Montserrat.\n_START_SECTION_\nLes Sardanes\n_START_PARAGRAPH_\nL\'octubre de 1923 va n\xc3\xa9ixer la primera Junta de l\'Agrupaci\xc3\xb3 de la Sardana, organitzant algun curset de sardanes. En els anys trenta s\'estengu\xc3\xa9 el costum de fer ballades de sardanes als salons de l\'entitat.\n_START_SECTION_\nLes Manifestacions Liter\xc3\xa0ries i els Jocs Florals\n_START_PARAGRAPH_\nl\'entitat va recuperar els "Jocs Florals" d\xe2\x80\x99or\xc3\xadgens medievals. El local de la JCM va \xc3\xa9sser l\'escenari de grans manifestacions liter\xc3\xa0ries i comptava amb una biblioteca.\n_START_SECTION_\nActivitat teatral i Pastorets\n_START_PARAGRAPH_\nEl teatre, els Pastorets, les passions, els concursos, les sarsueles i els muntatges teatrals s\xe2\x80\x99han anat succeint sense pr\xc3\xa0cticament cap interrupci\xc3\xb3 al llarg de la hist\xc3\xb2ria del Casal._NEWLINE_Una de les representacions teatrals m\xc3\xa9s emblem\xc3\xa0tiques i conegudes de l\'entitat s\xc3\xb3n Els Pastorets, una tradici\xc3\xb3 que des de 1910 s\'han representat durant l\'\xc3\xa8poca de Nadal, exceptuant el par\xc3\xa8ntesi de la Guerra Civil. S\xc3\xb3n un referent a la ciutat de Manresa, i formen part del Patrimoni Immaterial de la ciutat des del 2011._NEWLINE_El grup de teatre propi de la entitat es va crear el 1996, t\xc3\xa9 una llarga i s\xc3\xb2lida traject\xc3\xb2ria en els circuits de teatre amateur que s\xe2\x80\x99ha vist recompensada amb nombrosos premis i reconeixements arreu del pa\xc3\xads. Aquest grup teatral continua actualment amb plena activitat. da dels deus\xe2\x80\x9d. A m\xc3\xa9s dels propis muntatges, el grup participa en nombroses col\xc2\xb7laboracions i en activitats de la ciutat.Al llarg d\xe2\x80\x99aquests anys s\xe2\x80\x99han anant fent diverses activitat; promoci\xc3\xb3 de la lectura, tallers de teatre infantil (7-11 anys), juvenil (12-17 anys), juvenil dos (a partir de 17 anys) i el grup de teatre d\xe2\x80\x99adults. El grup de teatre del Casal ha participat, des de l\xe2\x80\x99any 2007, en el cicle de promoci\xc3\xb3 de la lectura Tocats de Lletres organitzat per l\'Ajuntament de Manresa, fruit d\'aquesta participaci\xc3\xb3 s\'han creat diferents espectacles de petit format.'